钦定古今图书集成/明伦汇编/闺媛典/第305卷 > 皇清三十八 > 姚衍中妻李氏
## 钦定古今图书集成/明伦汇编/闺媛典/第305卷 > 皇清三十八 > 姚衍中妻李氏

按《延安府志》：“李氏，姚衍中妻，肤施人。夫早丧，遗孤廷琏甫六岁，氏大恸曰：‘吾不难从夫地下，顾此雏谁托，度夫子必不瞑目’。遂矢志抚孤，备极艰苦。教廷琏曰：‘汝父立名砥节，赍志以殁，其勉之’。廷琏归自外塾，必亲课所习。琏举明经，筮仕山东东平州。氏守节三十馀年，年七十一卒。”